داعش کا خود ساختہ وزیر جنگ گل مراد حلیم اوف ہلاک

مشرقی شام میں دہشت گردوں کے ٹھکانوں پر روسی طیاروں کی بمباری میں درجنوں داعشی ہلاک ہوگئے ہیں۔

خبر کا کوڈ: ۴۲۹۸۴۷

تاریخ: ۰۸ آذر ۲۰۱۷ - ۱۷:۳۸

رسا نیوز ایجنسی کی رپورٹ کے مطابق ماسکو میں روسی وزارت دفاع نے بتایا ہے کہ اس کے جنگی طیاروں نے مشرقی شام کے شہر دیر الزور میں داعش کے ٹھکانوں پر بمباری کی ہے۔ اس بمباری میں دہشت گرد گروہ داعش کا خود ساختہ وزیر جنگ گل مراد حلیم اوف، چوالیس دیگر دہشت گردوں کے ساتھ مارا گیا گیا ہے۔

گل مراد حلیم اوف کا تعلق وسطی ایشیا کے ملک تاجکستان سے بتایا جاتا ہے۔

غیر مصدقہ اطلاعات کے مطابق دیرالزور میں روسی بمباری کے نتیجے میں سعودی عرب سے تعلق رکھنے والا دہشت گرد ابو محمد الشمالی بھی مارا گیا ہے۔

ابومحمد الشمالی، داعش کے لیے دہشت گردوں کی بھرتی اور انہیں تربیتی کیمپوں میں منتقل کرنے کے علاوہ دہشت گردوں کی تنخواہوں کی ادائیگی کا بھی ذمہ دار تھا۔/۹۸۹/ف۹۴۰/